Serge Ecker

De Serge Ecker, gebuer de 5. Mäerz 1982 zu Esch-Uelzecht an opgewuess zu Keel, ass e lëtzebuergesche Sculpteur, 3D-Graphiker an Installatiounskënschtler.

 Liewen 
Säi Secondaire huet en am Lycée des arts et métiers um Lampertsbierg gemaach. Duerno huet en zu Nice Filmwëssenschaft studéiert mat Schwéierpunkt op 3D-Animatiounsfilmer a Spezialeffekter.

No sengem Studium huet en zu Köln bei engem Animatiounsstudio fir Publicitéits- an Dokumentarfilmer geschafft. Zu Lëtzebuerg huet en duerno fir ee Joer beim Architektebüro Ballinipitt geschafft éier en am Dezember 2008 seng eege Firma am Beräich vum 3D-Design gegrënnt huet. Gläichzäiteg gouf en och als Kënschtler aktiv an huet sech duerch kritesch Wierker ë. a. iwwer Lampedusa an d'Installatioun Forget the Names, Let's Talk about Numbers en Numm gemaach. Hien huet zanter 2010 ausser zu Lëtzebuerg och e Wunnsëtz zu Berlin, wou e sech fir seng kënschtleresch Aarbecht inspiréiert. Hi war deen Éischten zu Lëtzebuerg deen en 3D-Drécker fir seng Aarbecht benotzt huet an och fir kënschtleresch Zwecker agesat huet.

Wéi d'Stad Lëtzebuerg 2013 fir den 1050. Anniversaire vun der Stad Lëtzebuerg e Concours ausgeschriwwen hat fir eng Skulptur vun der Melusina z'entwerfen, déi méi spéit am Stadgronn sollt placéiert ginn, huet en do matgemaach. De 25. Februar 2014 ass hien als Gewënner vum Concours bekannt gemaach ginn"Melusina" kommt in den Stadtgrund op wort.lu vum 25. Februar 2014. 

Aus engem digitalen 3D-Modell vun der Melusina-Skulptur ass mat enger 5-achseger CNC-Fräs (Computer Numerical Control) zu Berlin e Positiv realiséiert ginn, deen dunn an d'Zsolnay Parzeläinsmanufaktur an Ungarn geschéckt gouf. Do gouf en Negativ gemaach, deen aus Pyrogranit geformt a gebrannt gouf. Pyrogranit ass eng Zort extra haart Keramik, déi sech besonnesch fir Ausseberäicher eegent well se wiederbestänneg ass. D'Melusina gouf dann de 14. Oktober 2015 am Gronn géintiwwer vun der Abtei Neimënster ageweitCf. Nonet 2015 an der Literatur..

Am Kader vum Trounwiessel 2025 huet hien eng Büst vum Grand-Duc Guillaume realiséiert, déi an der Konschtgéisserei Strassacker zu Süßen (Baden-Württemberg) gegoss goufDepliant « Présentation des portraits officiels de LL.AA.RR. le Grand-Duc et la Grande-Duchesse » vum MNAHA, 2026.

 Ausstellungen (Auswiel) 
 Eenzelausstellungen 

 2025: murmurare, Centre d'Art Nei Liicht, Diddeleng
 2024: Passages ELEKTRON, Bridderhaus, Esch-Uelzecht
 2020: meanwhile Cécil's Box, Cercle Cité, Lëtzebuerg
 2020: zero panorama Centre des arts pluriels, Ettelbréck
 2018: Transtition: Neischmelz Hall Fonducq, Diddeleng
 2018: Transitus Immobilis (zesumme mat der Catherine Lorent), Kunstraum, Wien
 2017: Forever died with yesterday Raja Gallery, Tallinn
 2017: Breaking invisible structures Technonoplis, Athen
 2017: Do clouds listen? Sofronis Arts, Lëtzebuerg
 2016: Tracing Transitions Architecture Biennale Venedeg, Lëtzebuerger Pavillon
 2016: GREXIT (scenography) Abtei Neimënster, Lëtzebuerg
 2015: Inertia of the real Centre d'Art Dominique Lang, Diddeleng
 2015: Handle with care AICA Kiosk, Lëtzebuerg
 2012: Tracing Space (with Thomas Hawranke) Galerie vum Theater, Esch-Uelzecht

 Gruppenausstellungen 

 2023: au rendez-vous des amis SaarArt 2023, Saarbrécken & Berlin
 2022: Landscapes Kayl-Rumelange, Esch 2022, Lëtzebuerg
 2021: Niemand blickt auf sein Leben zurück... Kunstraum, Wien
 2019: Luxembourg - Tokyo Fellner Louvigny Gallery, Lëtzebuerg
 2018: Art2Cure Galérie indépendance BIL, Lëtzebuerg
 2017: 8èmes Jeux de la francophonie Bibliothèque nationale, Abidjan
 2017: Eigenheim Krome Gallery, Lëtzebuerg
 2016: Cahiers des rues Archelogical Museum, Patras
 2015: Where the grass is greener Kunstmuseum Liechtenstein, Vaduz
 2015: Rotondes 2.0 Rotondes, Lëtzebuerg
 2015: DDays Carreau du Temple, Paräis
 2014: Heaven, Earth & People Galerie Gaasch, Diddeleng
 2014: Angste Povera Carré Rotones, Lëtzebuerg
 2014: 3D Printshow Arts Metropolitan Pavilion, New York
 2013: Salon d'automne CAL Carré Rotondes, Lëtzebuerg
 2013: 3D Printshow Arts Carroussel du Louvre, Paräis
 2013: White Inside #1 Casino, Forum d'art contemporain, Lëtzebuerg
 2013: You I Landscape Carré Rotondes, Lëtzebuerg
 2012: Emergency Maison du G.D. de Luxembourg, Bréissel
 2012: La liberté meurt au bout d'une corde Musée de la résistance, Esch-Uelzecht
 2012: Latsempoar Casino, Forum d'art contemporain, Lëtzebuerg
 2011: Forum der Grossregion In den Ministergärten, Berlin

 Publikatiounen 

 2023: Paysages du fer, Éditions Klopp
 2022: Waisskaul (Franck Miltgen), Distanz
 2021: Gudden Appetit, DKollektiv & FerroForum
 2019: < peripher> Artmix 11, Ministère de la Culture Luxembourg & Saarland
 2017: Tracing Transitions Luxembourg Pavilion, Luxembourg Center for Architecture
 2014: Diagonale 45 - Retrospective 50 années, Lions International Club, Esch-Uelzecht
 2013: Im Reich der Mitte 2.0 Regiofactum, Saarbrécken
 2013: You I Landscape CNA, Ministère de la culture, Carré Rotondes
 2012: What comes after the L (Daniel Jacoby), Mousse Publishing/Casino Lux
 2012: La liberté meurt chaque jour au bout d’une corde, Musée de la résistance
 2011: Tracing Space, Lions International Club, Esch-Uelzecht

 Auszeechnungen 

 2024: „Bert Theis“-Bourse
 2023: Fotographie-Subsid - Centre national de l'audiovisuel „Hidden in plain sight“ (Aarbechtstitel)
 2017: Bronze Medail - Skulptur/Installatioun - Jeux de la Francophonie, Abidjan
 2017: Laureat vum Concours - Œuvre nationale de secours Grande-Duchesse Charlotte: Start-up
 2016: Start-Up-Subsid - Œuvre nationale de secours Grande-Duchesse Charlotte
 2015: Fotographie-Subsid - Centre national de l'audiovisuel „Urban Prairie“
 2014: Laureat vum Concours fir d'Melusina-Skulptur
 2013: Fotographie-Subsid - Centre national de l'audiovisuel „Haikyo“

 Literatur 
 Pol Schock: Die Faszination des „Post-Digitalen am Luxemburger Wort vum 13. Oktober 2015
 Nonet, Erwan, 2015. Mélusine rêve sur les rives de l'Alzette, dans le Grund. Le Quotidien (en ligne), 14 décembre 2015.

 Kuckt och 
 Lëscht vu lëtzebuergesche Konschtschafenden

 Um Spaweck 

 Dem Serge Ecker seng Internetsäit

Kategorie:Gebuer 1982
Kategorie:Lëtzebuergesch Sculpteuren
Kategorie:Lëtzebuergesch Graphiker